Карол Џи

Каролина Хиралдо Наваро ( родена на 14 февруари 1991 година), естрадно позната како Карол Џи, ― колумбиска пејачка и глумица. Таа се смета за една од највлијателните регетон и латино-треп музичарки. Има добиено неколку награди, меѓу кои и пет Латински Греми награди и четири Билборд музички награди, а два пати била номинирана за Греми награда. Ја добила наградата „Прекршувач на правила“ од страна на Жени во музиката при Billboard и наградата „Дух на надежта“ од Латинските музички награди при Билборд, а нејзините дела собориле пет Гинисови рекорди.
 Живот и кариера 
Каролина Џиралдо Наваро е родена на 14 февруари 1991 година во Меделин. На 14-годишна возраст, учествувала на El Factor X. Џиралдо, на YouTube објавила преработки на песни од Алиша Кис и Лорин Хил, со кои се надевала дека ќе биде откриена како Џастин Бибер. Конечно, потпишала договор со Flamingo Records (Колумбија) и Diamond Music (Порторико) и го избрала „Karol G“ како нејзино уметничко име.

Откако увидела дека нејзината музичка кариера не напредува доволно брзо во Јужна Америка, разочараната Карол  во 2014 година се преселила во Њујорк. Карол одлучила да се запише на часови по музичка бизнис-администрација. Одлуката ѝ помогнала уште повеќе да ја засака музиката и ја мотивирало да ја продолжи својата музичка кариера. Во 2016 година, потпишала со Universal Music Latino.

 2017–2018: Пробив и Unstoppable 
мини|Карол Џи во 2018 година
Во февруари 2017 година, Карол Џи ја објавила песната „A Ella“ (За неа); песна инспирирана од настани од нејзиниот живот. Во мај, заедно со порториканскиот треп уметник Bad Bunny ја објавила „Ahora Me Llama“ (Сега тој ме вика) и песната станала нејзин пробивен хит. „Ahora Me Llama“ била главен сингл за нејзиниот прв студиски албум, Unstoppable објавен во октомври 2017 година.

 2019–2021: Ocean and KG0516 
лево|мини| Карол Џи во 2019 година
На 3 мај 2019 година Карол го издала албумот Ocean. Албумот бил инспириран од моментите на мир и опуштање кои таа го доживеала на плажата на островот Тенерифе; таа отишла на плажите на островите Туркс и Кајкос, како и на Свети Мартин, за дополнителна инспирација за албумот.Suarez, Gary (22 May 2019). 

Во јули 2019 година, Карол Џи соработувала со Ануел АА, Деди Јенки, Озуна и Џеј Балвин за песната „China“. Песната има семплови и е заснована на песната од раперот Шеги од 2000 година, „It Wasn't Me“. Песната се искачила на прво место на топ-листата Billboard Hot Latin Songs на 23 ноември 2019 година и останала на листата 25 недели. На 7 ноември 2019 година, Карол Џи го издала „Tusa“, прв сингл од нејзиниот албум KG0516. Tusa е регетон дует со Ники Минаж; песната била успешна била номинирана за Запис на годината и Песна на годината на 21-то годишно доделување на Латино Греми наградите.

На 26 март 2021 бил објавен албумот KG0516. На 21 септември 2021 година, Карол Џи ја објавила песната Sejodioto која веднаш станала комерцијален успех и била номинирана за Запис на годината и за Песна на годината.

 2021– денес: Mañana Será Bonito 
Во април 2022 година, бил објавен синглот „Provenza“ како водечки сингл на тогаш ненајавениот албум, Mañana Será Bonito, кој станал вирален на интернет. Насловот се однесува на населба во Меделин која се вика Провенца.

На 24 февруари 2023, Карол Џи го објавила албумот Mañana Será Bonito. Албумот се искачил на прво место на Билборд 200, со што станал прв албум на шпански јазик од женски изведувач кој дебитирал на прво место. Албумот имал седум номинации на 24-те годишни награди Латински Греми, а освоил три награди: албум на годината и најдобар урбан музички албум, а дуетот со Шакира „TQG“ добил награда за најдобра урбана фузија/изведба. На следните 66-ти годишни награди Греми, албумот бил номиниран за Најдобар албум со урбана музика.

Во јуни 2023 година, Карол Џи потпишала со Interscope Records. На 2 јуни 2023 година, Карол Џи ја објавила песната „Watati“, промотивен сингл за саунтракот од филмот Барби. Музичкото видео беше објавено на 15 јуни 2023 година. На 11 август 2023 година, Карол Џи издала придружен микстејп за Mañana Será Bonito, насловен Mañana Será Bonito (Bichota Season). Албумот вклучува соработки со Peso Pluma, Kali Uchis и Tiësto, меѓу другите.

 Музички стил 
Музикиот стил на Карол Џи се опишува претежно како регетон и латино-треп.Caraballo, Ecleen Luzmila (13 May 2019). Suarez, Gary (22 May 2019). Jackson, Jhoni (11 November 2019).  Сепак, таа експериментирала и со многу други жанрови во нејзините песни. Нејзиниот албум Ocean содржи широк спектар на стилски експерименти. Карол Џи ја навела дека пејачките Ријана, Бијонсе, Селена Кинтанила и Шакира имале големо влијание во нејзините дела, а дека соработка со Ријана е нејзин „сон“. Карол Џи има тетоважа со портрети на Ријана и Квинтанила, заедно со сопственото лице, на десната подлактица. Други влијаниа се: Деди Јенки, Малума, Розалија, Глорија Треви, Backstreet Boys, Кристина Агилера, Ајви Квин, Анаи, Талиа, Spice Girls, Џери Ривера, Bee Gees и Red Hot Chili Peppers.

 Личен живот 
Карол Џи во август 2018 година се запознала со порториканскиот рапер Ануел АА за време на снимањето на спотот за нивната песна „Culpables“, еден месец по неговото ослободување од затвор. Во јануари 2019 година, тие ја потврдиле нивната врска. На 25 април 2019 година, Карол Џи навела дека се свршиле. На 20 април 2021 година, Ануел АА потврдил дека тој и Карол Џи ја прекинале врската.

 Дискографија 
Студиски албуми

 Unstoppable (2017)
 Ocean (2019)
 KG0516 (2021)
 Mañana Será Bonito (2023)

 Награди и номинации 
Карол Џи има добиено неколку награди и номинации: пет Латино Греми награди (вклучувајќи и албум на годината), четири музички награди Билборд, три музички награди на Ем-ти-ви, една МТВ Видео Музичка Награда, една American Music Award и десет награди Ло Нуестро, меѓу другите.

 Наводи 

 Надворешни врски 

 Karol G on Instagram
 Karol G on Spotify


Категорија:Живи луѓе
Категорија:Родени во 1991 година
Категорија:Статии со hCards
Категорија:Статии со краток опис
Категорија:Колумбиски пејачки
Категорија:Регетон пејачи